CELEX: 62016CN0153
Language: sk
Date: 2016-03-15 00:00:00
Title: Vec C-153/16: Žaloba podaná 15. marca 2016 – Európska komisia/Slovinská republika

20.6.2016   
            
            
               SK
            
            
               Úradný vestník Európskej únie
            
            
               C 222/3
            
         Žaloba podaná 15. marca 2016 – Európska komisia/Slovinská republika
   (Vec C-153/16)
   (2016/C 222/04)
   Jazyk konania: slovinčina
   
      Účastníci konania
   
   
      Žalobkyňa: Európska komisia (v zastúpení: D. Kukovec a E. Sanfrutos Cano)
   
      Žalovaná: Slovinská republika
   
      Návrhy žalobkyne
   
   
               —
            
            
               rozhodnúť, že Slovinská republika si tým, že umožnila, aby prišlo k stálemu a trvalému nebezpečenstvu pre životné prostredie a zdravie ľudí z dôvodu nevhodného ukladania veľkého množstva použitých pneumatík, ich zmiešania s iným odpadom, tiež nebezpečným, ako aj k ich zneškodňovaniu v rozpore s ustanoveniami smernice o skládkach odpadov, nesplnila povinnosti, ktoré jej vyplývajú z článku 12 týkajúceho sa zneškodňovania, článku 13 týkajúceho sa ochrany zdravia ľudí a životného prostredia a článku 36 ods. 1 týkajúceho sa vynucovania dodržovania povinností a sankcií smernice o odpade, ako aj článku 5 ods. 3 písm. d) smernice o skládkach odpadov,
            
         
               —
            
            
               zaviazať Slovinskú republiku na náhradu trov konania.
            
         
      Žalobné dôvody a hlavné tvrdenia
   
   Slovinská republika umožnila, aby prišlo k stálemu a trvalému nebezpečenstvu pre životné prostredie a zdravie ľudí z dôvodu nevhodného ukladania veľkého množstva použitých pneumatík, ich zmiešania s iným odpadom, tiež nebezpečným, ako aj k ich zneškodňovaniu v rozpore s ustanoveniami smernice o skládkach odpadov ako aj ustanoveniami smernice o odpade.